CELEX: 62015CN0588
Language: hr
Date: 2015-11-12 00:00:00
Title: Predmet C-588/15 P: Žalba koju je 12. studenoga 2015. podnio LG Electronics, Inc. protiv presude Općeg suda (treće vijeće) od 9. rujna 2015. u predmetu T-91/13, LG Electronics, Inc. protiv Europske komisije

18.1.2016   
            
            
               HR
            
            
               Službeni list Europske unije
            
            
               C 16/23
            
         Žalba koju je 12. studenoga 2015. podnio LG Electronics, Inc. protiv presude Općeg suda (treće vijeće) od 9. rujna 2015. u predmetu T-91/13, LG Electronics, Inc. protiv Europske komisije
   (Predmet C-588/15 P)
   (2016/C 016/29)
   Jezik postupka: engleski
   
      Stranke
   
   
      Žalitelj: LG Electronics, Inc. (zastupnici: G. van Gerven, T. Franchoo, advocaten)
   
      Druga stranka u postupku: Europska komisija
   
      Zahtjevi
   
   Žalitelj od Suda zahtijeva da:
   
               —
            
            
               ukine presudu protiv koje je uložena žalba;
            
         
               —
            
            
               poništi, u cijelosti ili djelomično, članak 1. stavak 1. točku (d) i članak 1. stavak 2. točku (g), članak 2. stavak l. točku (d) i članak 2. stavak 1. točku (e), i članak 2. stavak 2. točku (d) i članak 2. stavak 2. točku (e) Odluke Komisije C(2012) 8839 od 5. prosinca 2012. u dijelu u kojem se odnose na žalitelja; i/ili
            
         
               —
            
            
               smanji novčane kazne određene žalitelju u članku 2. stavku 1. točkama (d) i (e) i članku 2. stavku 2. točkama (d) i (e);
            
         
               —
            
            
               naloži Komisiji plaćanje troškova prvostupanjskog i žalbenog postupka
            
         
      Žalbeni razlozi i glavni argumenti
   
   Žalitelj ističe četiri žalbena razloga.
   Prvim žalbenim razlogom žalitelj tvrdi da je Opći sud povrijedio njegova prava na obranu jer je potvrdio Odluku Komisije da ne uključi LPD u upravne postupke kao tuženika i osobito da mu se ne dostave izneseni prigovori. Opći sud je odbijanjem žaliteljevog zahtjeva također povrijedio načelo proporcionalnosti prilikom definiranja njegove dužnosti brige.
   Drugim žalbenim razlogom žalitelj tvrdi da je Opći sud povrijedio članak 101. UFEU-a i članak 23. stavak 2. Uredbe br. 1/2003 (1) jer je smatrao da je Komisija imala pravo temeljiti LGE-ovu kaznu na izravnim prodajama LGE-a i Philipsa u EGP-u putem prerađenih proizvoda, koji su poduzetnici različiti od LPD-a.
   Trećim žalbenim razlogom žalitelj alternativno tvrdi da je Opći sud povrijedio članak 101. UFEU-a, članak 23. stavak 2. Uredbe br. 1/2003 i načelo osobne odgovornosti jer je smatrao da je Komisija imala pravo temeljiti LGE-ovu kaznu na izravnim Philipsovim prodajama putem prerađenih proizvoda.
   Četvrtim žalbenim razlogom žalitelj tvrdi da je Opći sud povrijedio načelo jednakog postupanja jer je presudio da je Komisija imala pravo primijeniti metodologiju na izravne prodaje putem prerađenih proizvoda LGE-u, ali ne i Samsung SDI-u.
   
      (1)  Uredba Vijeća (EZ) br. 1/2003 od 16. prosinca 2002. o provedbi pravila o tržišnom natjecanju koja su propisana člancima 81. i 82. Ugovora o EZ-u SL L 1, str. 1. (SL, posebno izdanje na hrvatskom jeziku, poglavlje 8., svezak 1., str. 165.)